
Hasznosság és lehetőség a pedagógia gyakorlatában. Egész napos iskola a nevelés szolgálatában

A szerzők témaválasztásának oka az új nevelési-oktatási rendszer érvénybe lépése, amit 2013. szeptember elsején a köznevelési törvény fogalmazott meg, ez az egész napos iskolai oktatási forma. Napjainkban számos különböző véleménnyel rendelkeznek az emberek ezzel a témával kapcsolatban. A szerzők érdeklődését ez a különbözőség váltotta ki.
Dolgozatuk célja, hogy bemutassák a hazai egész napos iskolát és a külföldön működő ehhez hasonló oktatási formákat. Két kérdésre kutatják a választ az egyik, hogy az egész napos iskola a tartalmas és hasznos szabadidő elöltése mellett, teret ad-e a gyermekek számára az egyéni képességek és készségek kibontakoztatásának is? Illetve, fontos színtér-e az egész napos iskola a szociális kompetenciák fejlesztésének?
Többféle vizsgálati módszerrel dolgoztak. Kutatásuk Békés megyére vonatkozik.
A legnagyobb hangsúlyt a kérdőívekre helyezték, melyekből három félét készítettek el. Szülőknek, pedagógusoknak és alsó tagozatos gyermekeknek. Ezentúl több interjú is készült, konzultáltak szülőkkel, pedagógusokkal és gyermekekkel egyaránt.
A dolgozatban bemutatják mindezek mellett a hipotéziseiket igazoló, avagy cáfoló adatokat, illetve összegzik a kutatásukat és elmondják jövőbeli terveiket is.




